ফলন ভাল হওয়ায় বিলুপ্ত প্রায় এ ধান চাষে এ এলাকার কৃষকদের মধ্যে নতুন করে আগ্রহ দেখা দিয়েছে। তাই সিরাজগঞ্জের শাহজাদপুরে ইরি-বোরো ধান চাষের পাশাপাশি অনেকেই এ ধান চাষে ঝুঁকছে। ফলে ৩ যুগ পর এ অঞ্চলে আবারো নতুন করে এ ধানের চাষ শুরু হয়েছে। বেলে দো-আঁশ মাটির জমি ও পানি জমে না এমন জমিই চিনা চাষের জন্য সবচেয়ে বেশী উপযোগী। তাই উপজেলার যমুনা নদীর চর ছাড়াও হুরাসাগর, বড়াল, করতোয়া, গোহালা, ধলেশ্বর ও সোনাই নদীর বারু চরেএ ধানের চাষ শুরু হয়েছে। এ ছাড়া শাহজাদপুরের পাথার অঞ্চলেও এ ধানের চাষ করা হচ্ছে। এ ছাড়া যে সব জমিতে ইরি-বোরো ধান বা অন্য কোন ফসল চাষ করা সমম্ভব নয় সে সব জমিতে এখন চিনা ধান চাষ করা হচ্ছে।